CELEX: 32022D0796
Language: mt
Date: 2022-05-12 00:00:00
Title: Deċiżjoni tal-Kummissjoni (UE) 2022/796 tat-12 ta’ Mejju 2022 li tapprova, f’isem l-Unjoni Ewropea, emenda għall-Anness XVIII tal-Ftehim ta’ Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra

20.5.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 141/111
               
            
         DEĊIŻJONI TAL-KUMMISSJONI (UE) 2022/796
         tat-12 ta’ Mejju 2022
         li tapprova, f’isem l-Unjoni Ewropea, emenda għall-Anness XVIII tal-Ftehim ta’ Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Deċiżjoni tal-Kunsill 2012/734/UE tal-25 ta’ Ġunju 2012 dwar l-iffirmar, f’isem l-Unjoni Ewropea, tal-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali min-naħa l-oħra, u l-applikazzjoni proviżorja tal-Parti IV tiegħu dwar kwistjonijiet kummerċjali (1), u b’mod partikolari l-Artikolu 4 tiegħu,
         Billi:
         
                     (1)
                  
                  
                     Id-dħul fis-seħħ tal-Ftehim ta’ Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali min-naħa l-oħra, (“il-Ftehim”) huwa pendenti.
                  
               
                     (2)
                  
                  
                     Madankollu, l-Artikolu 353(4) tal-Ftehim jipprevedi l-applikazzjoni proviżorja tal-Parti IV tal-Ftehim dwar kwistjonijiet kummerċjali. Għaldaqstant, il-Parti IV tal-Ftehim ġiet applikata proviżorjament mill-1 ta’ Awwissu 2013 fir-rigward tal-Honduras, tan-Nikaragwa u tal-Panama, mill-1 ta’ Ottubru 2013 fir-rigward tal-Costa Rica u ta’ El Salvador, u mill-1 ta’ Diċembru 2013 fir-rigward tal-Gwatemala.
                  
               
                     (3)
                  
                  
                     L-Artikolu 247 tal-Ftehim jipprevedi l-possibbiltà li jiżdiedu indikazzjonijiet ġeografiċi ġodda fl-Anness XVIII (“Indikazzjonijiet Ġeografiċi Protetti”) tal-Ftehim wara li titlesta l-proċedura ta’ oġġezzjoni u wara li l-indikazzjonijiet ġeografiċi jkunu ġew eżaminati b’suċċess mill-awtoritajiet nazzjonali jew reġjonali kompetenti f’konformità mar-regoli u l-proċeduri rilevanti għall-Kunsill ta’ Assoċjazzjoni.
                  
               
                     (4)
                  
                  
                     Il-Costa Rica ressqet talba lill-Unjoni biex tiżdied indikazzjoni ġeografika ġdida mal-Parti B tal-Anness XVIII tal-Ftehim. L-Unjoni lestiet il-proċedura ta’ oġġezzjoni u eżaminat dik l-indikazzjoni ġeografika l-ġdida.
                  
               
                     (5)
                  
                  
                     El Salvador ressaq talba lill-Unjoni biex jiżdiedu għaxar indikazzjonijiet ġeografiċi ġodda mal-Parti B tal-Anness XVIII tal-Ftehim. L-Unjoni lestiet il-proċedura ta’ oġġezzjoni u eżaminat dawk l-indikazzjonijiet ġeografiċi ġodda.
                  
               
                     (6)
                  
                  
                     Skont l-Artikolu 6 tal-Ftehim, il-Kunsill ta’ Assoċjazzjoni stabbilit skont l-Artikolu 4 tal-Ftehim għandu s-setgħa li jimmodifika l-lista ta’ indikazzjonijiet ġeografiċi stabbilita fl-Anness XVIII tal-Ftehim.
                  
               
                     (7)
                  
                  
                     L-Artikolu 274 tal-Ftehim jistabbilixxi Sottokumitat dwar il-Proprjetà Intellettwali, li jista’ jirrakkomanda, għall-approvazzjoni mill-Kunsill ta’ Assoċjazzjoni, modifiki tal-lista ta’ indikazzjonijiet ġeografiċi stabbilita fl-Anness XVIII tal-Ftehim.
                  
               
                     (8)
                  
                  
                     Fit-13 ta’ Ġunju 2022, is-Sottokumitat dwar il-Proprjetà Intellettwali vvaluta l-informazzjoni fir-rigward tal-indikazzjoni ġeografika addizzjonali tal-Costa Rica u ta’ El Salvador u rrakkomanda lill-Kunsill ta’ Assoċjazzjoni biex jimmodifika l-Parti B tal-Anness XVIII tal-Ftehim skont dan.
                  
               
                     (9)
                  
                  
                     Għalhekk, jenħtieġ li l-Parti B tal-Anness XVIII tal-Ftehim jiġi emendat skont dan u jenħtieġ li l-emendi jiġu approvati f’isem l-Unjoni,
                  
               IDDEĊIDIET KIF ĠEJ:
         
            Artikolu 1
            L-emendi għall-Parti B tal-Anness XVIII tal-Ftehim stabbilit fl-abbozz tad-Deċiżjoni tal-Kunsill ta’ Assoċjazzjoni, huma b’dan approvati f’isem l-Unjoni.
            L-abbozz tad-Deċiżjoni tal-Kunsill ta’ Assoċjazzjoni huwa mehmuż ma’ din id-Deċiżjoni.
         
         
            Artikolu 2
            Ir-rappreżentant tal-Unjoni fil-Kunsill ta’ Assoċjazzjoni huwa awtorizzat japprova d-deċiżjoni tal-Kunsill ta’ Assoċjazzjoni f’isem l-Unjoni.
         
         
            Artikolu 3
            Din id-Deċiżjoni għandha tiġi pubblikata f’Il-Ġurnal Uffiċjali tal-Unjoni Ewropea.
            Wara li tiġi adottata, id-Deċiżjoni tal-Kunsill ta’ Assoċjazzjoni għandha tiġi ppubblikata f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-12 ta’ Mejju 2022.
            
               
                  Għall-Kummissjoni
               
               Janusz WOJCIECHOWSKI
               
                  Membru tal-Kummissjoni
               
            
         
         
            (1)  ĠU L 346, 15.12.2012, p. 1.
      
      
         
            ANNESS
            
               
                  ABBOZZ TAD-DEĊIŻJONI Numru […]/2022 TAL-KUNSILL TA’ ASSOĊJAZZJONI UE-AMERIKA ĊENTRALI
                  dwar l-emenda għall-Anness XVIII (“Indikazzjonijiet Ġeografiċi Protetti”) tal-Ftehim li jistabbilixxi l-Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra
                  IL-KUNSILL TA’ ASSOĊJAZZJONI UE-AMERIKA ĊENTRALI,
                  Wara li kkunsidra l-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra (“il-Ftehim”), u b’mod partikolari l-Artikolu 247 tiegħu,
                  Billi:
                  
                              (1)
                           
                           
                              Il-Ftehim li jistabbilixxi l-Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra (minn hawn ’il quddiem imsejjaħ “il-Ftehim”) (1) ġie applikat b’mod proviżorju mill-1 ta’ Awwissu 2013 fir-rigward tal-Honduras, tan-Nikaragwa u tal-Panama, mill-1 ta’ Ottubru 2013 fir-rigward tal-Costa Rica u ta’ El Salvador, u mill-1 ta’ Diċembru 2013 fir-rigward tal-Gwatemala.
                           
                        
                              (2)
                           
                           
                              L-Artikolu 247 tal-Ftehim jipprevedi l-possibbiltà li jiżdiedu indikazzjonijiet ġeografiċi ġodda fl-Anness XVIII (“Indikazzjonijiet Ġeografiċi Protetti”) tal-Ftehim wara li tkun tlestiet il-proċedura ta’ oġġezzjoni u wara li l-indikazzjonijiet ġeografiċi jkunu ġew eżaminati b’suċċess mill-awtoritajiet nazzjonali jew reġjonali kompetenti f’konformità mar-regoli u l-proċeduri rilevanti għall-Kunsill ta’ Assoċjazzjoni.
                           
                        
                              (3)
                           
                           
                              Fit-2 ta’ Lulju 2020, il-Costa Rica ppreżentat lill-Unjoni t-talba tagħha biex tiżdied indikazzjoni ġeografika ġdida fl-Anness XVIII (Indikazzjonijiet Ġeografiċi Protetti) tal-Ftehim skont l-Artikolu 247 tal-Ftehim. L-Unjoni lestiet il-proċedura ta’ oġġezzjoni, ippubblikata fis-6 ta’ Diċembru 2021 (2), u eżaminat l-indikazzjoni ġeografika l-ġdida tal-Costa Rica.
                           
                        
                              (4)
                           
                           
                              Fis-7 ta’ Ġunju 2021, El Salvador ressaq quddiem l-Unjoni t-talba tiegħu biex jiżdiedu għaxar indikazzjonijiet ġeografiċi ġodda fl-Anness XVIII (Indikazzjonijiet Ġeografiċi Protetti) tal-Ftehim skont l-Artikolu 247 tal-Ftehim. L-Unjoni lestiet il-proċedura ta’ oġġezzjoni, ippubblikata fit-28 ta’ Diċembru 2021 (3), u eżaminat l-indikazzjonijiet ġeografiċi ġodda ta’ El Salvador.
                           
                        
                              (5)
                           
                           
                              Fit-13 ta’ Ġunju 2022, skont l-Artikolu 274(2) tal-Ftehim, is-Sottokumitat dwar il-Proprjetà Intellettwali, f’laqgħa konġunta bejn l-UE u l-partijiet tal-Amerika Ċentrali, ikkonkluda, wara valutazzjoni minn qabel tal-informazzjoni pprovduta fir-rigward tal-indikazzjonijiet ġeografiċi l-ġodda tal-Costa Rica u ta’ El Salvador, li jirrakkomanda lill-Kunsill ta’ Assoċjazzjoni biex jimmodifika l-Anness XVIII tal-Ftehim skont dan.
                           
                        
                              (6)
                           
                           
                              Il-Kunsill ta’ Assoċjazzjoni għandu s-setgħa li jieħu d-deċiżjoni bi ftehim reċiproku f’konformità mal-Artikolu 11 tar-Regoli ta’ Proċedura tiegħu.
                           
                        
                              (7)
                           
                           
                              Għalhekk jenħtieġ li l-Anness XVIII tal-Ftehim jiġi modifikat kif deskritt f’din id-deċiżjoni,
                           
                        IDDEĊIEDA KIF ĠEJ:
                  
                     Artikolu 1
                     L-entrati fl-Anness ta’ din id-Deċiżjoni jiżdiedu mat-tabella fil-Parti B tal-Anness XVIII “Indikazzjonijiet Ġeografiċi Protetti” tal-Ftehim, kif stabbilit bid-Deċiżjoni Nru 5/2014 tal-Kunsill ta’ Assoċjazzjoni UE-Amerika Ċentrali (4).
                  
                  
                     Artikolu 2
                     Din id-Deċiżjoni, magħmula f’żewġ kopji, għandha tiġi ffirmata mir-rappreżentanti tal-Kunsill ta’ Assoċjazzjoni UE-Amerika Ċentrali li huma awtorizzati jaġixxu f’isem il-Partijiet għall-finijiet tal-modifika tal-Ftehim.
                     Din id-Deċiżjoni għandha ssir effettiva mill-jum li fiha tkun saret l-aħħar waħda minn dawn il-firem.
                     Din id-Deċiżjoni għandha tidħol fis-seħħ fid-data tal-adozzjoni tagħha.
                  
                  
                     Magħmul fi
                     
                        
                           Għall-Kumitat tal-Kummerċ
                        
                        
                           Kap tad-delegazzjoni tal-UE
                        
                     
                     
                        
                           Kap tad-delegazzjoni tal-Amerika Ċentrali
                        
                     
                  
               
            
            
               (1)  ĠU L 346, 15.12.2012, p. 3.
            
               (2)  AVVIŻ TA’ INFORMAZZJONI – KONSULTAZZJONI PUBBLIKA Indikazzjonijiet Ġeografiċi mill-Costa Rica li għandhom jiġu protetti bħala Indikazzjonijiet Ġeografiċi fl-Unjoni Ewropea (ĠU C 489, 6.12.2021, p. 10).
            
               (3)  AVVIŻ TA’ INFORMAZZJONI – KONSULTAZZJONI PUBBLIKA Indikazzjonijiet Ġeografiċi minn El Salvador li għandhom jiġu protetti bħala Indikazzjonijiet Ġeografiċi fl-Unjoni Ewropea (ĠU C 522, 28.12.2021, p. 20) u Rettifika għall-AVVIŻ TA’ INFORMAZZJONI – KONSULTAZZJONI PUBBLIKA – Indikazzjonijiet Ġeografiċi minn El Salvador li għandhom jiġu protetti bħala Indikazzjonijiet Ġeografiċi fl-Unjoni Ewropea (ĠU C 30, 20.1.2022, p. 2).
            
               (4)  Id-Deċiżjoni Nru 5/2014 tal-Kunsill ta’ Assoċjazzjoni UE-Amerika Ċentrali tas-7 ta’ Novembru 2014 dwar l-Indikazzjonijiet Ġeografiċi li għandhom jiġu inklużi fl-Anness XVIII tal-Ftehim (ĠU L 196, 24.7.2015, p. 59).
         
      
      
         
            ANNESS
            
                        Pajjiż
                     
                     
                        Isem
                     
                     
                        Prodotti
                     
                  
                        Il-Costa Rica
                     
                     
                        Tarrazú
                     
                     
                        Kafè
                     
                  
                        El Salvador
                     
                     
                        Café Alotepec
                     
                     
                        Kafè
                     
                  
                        El Salvador
                     
                     
                        Café Bálsamo Quezaltepec
                     
                     
                        Kafè
                     
                  
                        El Salvador
                     
                     
                        Café Cacahuatique
                     
                     
                        Kafè
                     
                  
                        El Salvador
                     
                     
                        Café Chichontepec
                     
                     
                        Kafè
                     
                  
                        El Salvador
                     
                     
                        Café Tecapa Chinameca
                     
                     
                        Kafè
                     
                  
                        El Salvador
                     
                     
                        Camarón Bahía de Jiquilisco
                     
                     
                        Gambli
                     
                  
                        El Salvador
                     
                     
                        Chaparro
                     
                     
                        Xorb spirituż distillat b’bażi ta’ qmuħ
                     
                  
                        El Salvador
                     
                     
                        Jocote Barón Rojo San Lorenzo
                     
                     
                        Frott frisk
                     
                  
                        El Salvador
                     
                     
                        Loroco San Lorenzo
                     
                     
                        Ħaxix frisk
                     
                  
                        El Salvador
                     
                     
                        Pupusa de Arroz de Olocuilta
                     
                     
                        Ħobż ċatt tond u oħxon (tortilla) magħmul mir-ross